ΓΕΩΓΡΑΦΙΑ (ΣΤ΄ ΤΑΞΗ) ΟΝΟΜΑ: …………………………………………….

(ΕΠΑΝΑΛΗΨΗ 1Ης ΕΝΟΤΗΤΑΣ)

1. ***Τι γνωρίζεις για το σχήμα της γης;***

Η Γη μας είναι ένα ουράνιο σώμα. Έχει σχήμα σχεδόν σφαιρικό, ελαφρά συμπιεσμένο στις κορυφές και διογκωμένο στη μέση. Το σχήμα αυτό λέγεται **γεωειδές**.

1. ***Τι ονομάζουμε περιστροφή και τι περιφορά της γης; Πόσο διαρκεί μια περιστροφή και πόσο μία περιφορά της γης;***

Η Γη κινείται γύρω από το νοητό (φανταστικό) άξονά της από δυτικά προς ανατολικά. Η κίνηση αυτή της Γης λέγεται **περιστροφή**.

Μια πλήρης περιστροφή χρειάζεται 24 ώρες.

Η Γη κινείται επίσης και γύρω από τον Ήλιο. Η κίνησή της αυτή λέγεται **περιφορά**.

Η περιφορά της γης γύρω από τον ήλιο διαρκεί **περίπου** 365 ημέρες.

1. ***Τι ονομάζουμε πόλους της γης;***

Το βορειότερο άκρο της Γης είναι ο Βόρειος Πόλος και το νοτιότερο άκρο της ο Νότιος Πόλος.

1. ***Τι είναι ο ισημερινός,***

**Ο ισημερινός** είναι η φανταστική γραμμή που χωρίζει τη Γη σε δύο ημισφαίρια, το βόρειο και το νότιο

1. ***Τι ονομάζουμε μεσημβρινό και τι ξέρεις για τον πρώτο μεσημβρινό;***

**Μεσημβρινός** είναι κάθε ημικύκλιο που ενώνει τους δύο πόλους της Γης

**Πρώτος Μεσημβρινός** είναι ο μεσημβρινός που χωρίζει τη Γη στο δυτικό και στο ανατολικό ημισφαίριο και περνά από το Γκρίνουιτς του Λονδίνου

1. ***Τι ονομάζουμε παράλληλο;***

**Παράλληλος** ονομάζεται κάθε κύκλος παράλληλος προς τον Ισημερινό

1. ***Πώς εξηγείται το φαινόμενο της ημέρας και της νύχτας;***

Επειδή η Γη είναι σχεδόν σφαιρική και περιστρέφεται γύρω από τον άξονά της, δεν φωτίζεται ολόκληρη την ίδια ώρα. Φωτίζεται μόνο η μισή, δηλαδή το μέρος που βρίσκεται απέναντι από τον Ήλιο. Το μέρος αυτό έχει ημέρα. Το άλλο μισό μέρος που δεν φωτίζεται έχει νύχτα.

1. ***Πώς εξηγείται το φαινόμενο των εποχών;***

O νοητός άξονας της Γης είναι πλάγιος προς το επίπεδο της ελλειπτικής τροχιάς της γύρω από τον Ήλιο. Στην κλίση του αυτή οφείλονται οι εποχές του έτους

1. ***Τι είναι οι πλανήτες;***

Τα οκτώ ουράνια σώματα, που κινούνται γύρω από τον Ήλιο, λέγονται πλανήτες.

1. ***Τι γνωρίζεις για τον ήλιο;***

Ο Ήλιος είναι αυτόφωτο σώμα, έχει δηλαδή δικό του φως και θερμότητα και λέγεται αστέρας.

1. ***Ποια ουράνια σώματα λέγονται αστέρες και ποια δορυφόροι;***

**Αστέρας** είναι το ουράνιο σώμα που εκπέμπει φως και θερμότητα

**Δορυφόρος** είναι το ουράνιο σώμα που περιστρέφεται γύρω από έναν πλανήτη

1. ***Ποια ουράνια σώματα λέγονται αυτόφωτα και ποια ετερόφωτα;***

**Αυτόφωτο σώμα** είναι το ουράνιο σώμα που έχει δικό του φως

**Ετερόφωτο σώμα είναι** το ουράνιο σώμα που δεν έχει δικό του φως

1. ***Τι γνωρίζεις για το ηλιακό μας σύστημα;***

**Το ηλιακό σύστημα αποτελείται από τ**ον Ήλιο με τους πλανήτες και τους δορυφόρους τους.